**Изпит по "Основи на програмирането" – 28 и 29 Април 2018**

## Задача 2. Годишна заплата

Съществуват много езици за програмиране. Няма нито един програмист, който да знае всички езици и да владее на добро ниво всички модерни технологии. За да бъдат успешни, **програмистите се специализират** в една тясна област и овладяват разработката на софтуер със **специфичен език** и технология до съвършенство.

Да се напише програма, която **пресмята общия годишен доход** на един разработчик**,** спрямо неговия **професионален опит**.

Разполагате със списък, съдържащ една малка част от **възможностите за специализация**:

* **C# Developer** - месечна заплата **5400 лв.**
* **Java Developer** - месечна заплата **5700 лв.**
* **Front-End Web Developer** - месечна заплата **4100 лв.**
* **UX / UI Designer** - месечна заплата **3100 лв.**
* **Game Designer** - месечна заплата **3600 лв.**

Ако разработчикът има **по-малко от 5 години вкл. опит**, то тогава заплатата му **е с 65.8% по-ниска** от горепосочената.

**Вход**

От конзолата се прочитат **2 реда**:

* **Годините професионален опит** - **цяло число** в интервала **[0…30]**
* **Специализацията** - **текст** (една от възможностите по-горе)

**Изход**

На конзолата се отпечатва **1 ред**:

* **"Total earned money: {total money} BGN"**

Резултатът трябва да бъде форматиран до **втория знак след десетичната запетая**.

**Примерен вход и изход**

|  |  |  |
| --- | --- | --- |
| **Вход** | **Изход** | **Обяснения** |
| 6  Game Designer | Total earned money: 43200.00 BGN | Разработчикът има 6 години опит 🡪 като Game Designer месечният му доход е 3600 лв. 🡪 3600 \* 12 = 43200 лв. |
| 2  Java Developer | Total earned money: 23392.80 BGN |  |
| 5  UX / UI Designer | Total earned money: 12722.40 BGN |  |